84 



vendte sig til, da D. O. F. blev stiftet, og at han kom ind i dens 

 BestjTelse, hvor han til sin Død var Næstformand. 



Til Hagerups Navn er knyttet det første Fund af Gransanger 

 som Ynglefugl i Danmark. Navnet »Gyvfugl« paa de om Natten 

 trækkende Skarer af Ænder skyldes ogsaa ham, ligesom Kend- 

 skabet til det store, ejendommelige Træk af væsentligst Svømme- 

 fugle af forskellige Arter, der ved Efteraarstid gaar over Kolding- 

 egnen. 



Af Hagerups literære Arbejder omhandlede, besynderligt nok, 

 det største Fugle i Grønland; det var Resultatet af hans unge 

 Dages Grønlandsophold; hans senere Arbejder drejede sig saa at 

 sige alle om danske Fugle; hvad han overhovedet har skrevet, 

 vil ses af efterfølgende Liste. I sin Tid havde han planlagt en 

 større Afhandling om de i danske Kirker ynglende Fugle, nær- 

 mest de forskellige Uglearter, Taarnfalk og Allike. Det var hans 

 Hensigt her igennem at vise de paagældende Arters Udbredelse 

 i Landet og at gøre Rede for deres Yngleforhold ; en Tid lang 

 var han stærkt optaget heraf, samlede et meget stort Materiale, 

 tegnede Kort over Udbredelsen o. s. v., men desværre fik han 

 aldrig Arbejdet fuldført. 



Hagerup, der af Livsvirksomhed var Arkitekt, var født i 

 Store Solt ved Flensborg 24 November 1856. Efter at have 

 taget Afgang fra Akademiet i 1884 var han i 27« Aar fra April 

 86 til Oktober 88 i Grønland som Assistent ved Kryolitbruddet 

 Ivigtut; efter Hjemkomsten derfra boede han i Viborg til 1893, 

 da han bosatte sig i Kolding, hvor han oparbejdede en stor Virk- 

 somhed, der har sat sig smukke Spor, saavel i Byen selv som 

 adskillige andre Steder. Hans Helbred havde altid været godt, 

 indtil han i Foraaret 1919 blev angrebet af en Nyresygdom, der 

 nødvendiggjorde en Operation; efter denne indtraadte vel en 

 Bedring, han udskreves fra Hospitalet og haabede efter en Re- 

 konvalescenstid atter at kunne genoptage sin Virksomhed, men 

 Tilstanden forværredes, og han døde 20 Oktober 1919. 



Hagerups forskellige Arbejder vil altid lade hans Navn være 

 knyttet til dansk Ornithologi; de Mænd, med hv£m han var 

 kommen i Berøring under sin Syslen med Fugle, satte megen 

 Pris paa ham, tiltrukne saavel af hans Kendskab til og Interesse 

 for det fælles Emne som af hans stilfærdige, venlige Væsen, der 

 dog ingenlunde manglede Lune; og Mindet om ham vil altid 

 leve hos dem. O. H. 



